section_heading: Kuranski jezik
paragraph_text: Svaki priznati znanstvenik islamske škole trebao bi moći čitati i razumijevati Kuran u njegovu izvornom obliku. Mnogi muslimani, djeca i odrasli, uključujući i one koji uopće ne razumiju arapski jezik niti ono što pamte, uče Kuran na pamet, djelomično ili u cjelini, u izvornom obliku, radi obavljanja molitve - namaza, što kod kršćana korespondira s liturgijskim obredom ili misom.